2015માં રમાનારા વિશ્વકપને હવે બહું છેટુ નથી, 154 દિવસ બાદ ક્રિકેટ જગતનું વિશ્વયુદ્ધ શરૂ થઇ જશે, જેમાં અનેક દેશો ક્રિકેટના મેદાન થકી એકબીજાને પરાસ્ત કરીને વિશ્વકપ ટાઇટલ પોતાના નામે કરશે. આ ટૂર્નામેન્ટમાં ઓસ્ટ્રેલિયાએ અનેકવાર પોતાના સામર્થ્યના જોરે ચાર વખત આ ટાઇટલ જીત્યું છે. પહેલો વિશ્વકપ 1975માં રમાયો હતો. તેનું આયોજન ઇંગ્લેન્ડમાં થયું હતું. જેમાં વેસ્ટ ઇન્ડિઝે ઓસ્ટ્રેલિયાને 17 રને હરાવીને પહેલો વિશ્વકપ જીત્યો હતો. બીજો વિશ્વકપ પણ વેસ્ટ ઇન્ડિઝ જીતી ગયું હતું અને ઇંગ્લેન્ડને 92 રનથી હરાવ્યું હતું.